Primer Partit de Letònia/Via Letona (en letó: Latvijas Pirmā partija/Latvijas Ceļš, LPP/LC) és un partit polític letó creat el 2007 per diversos partits polítics que ja havien format una coalició electoral a eleccions anteriors. El nou partit va ser format pel democratacristià Partit Letònia Primer (LPP), el liberal Via Letona (LC), el regionalista Nosaltres pel nostre Districte i Unió Vidzeme. El cap del partit era Ainārs Šlesers. Per a les eleccions de 2010 el partit va formar part de la coalició Per una Bona Letònia amb la qual van treure vuit escons al Saeima.

Per a les eleccions extraordinàries de 2011, el partit va canviar el seu nom pel de Partit Reformista de Šlesers LPP/LC i va obtenir el 2,41% dels vots i cap escó al Saeima. El desembre de 2011 el partit es va dissoldre.

Referències

Enllaços externs 
 Web oficial el febrer de 2012 (la versió actual no té res a veure amb el partit)

Partits polítics de Letònia
Partits polítics democristians d'Europa